Bi ha muitos castellanismos foneticos: echar ("chitar"), noche ("nueit"), dicho ("dito"), mucho ("muito"), leche ("leit"), lecho ("leito"), oio ("uello"), muger (una vegada s'escribe "muller"), meior (encara que tamién mellor, millor), fijo (tamién fillo). N'este caracter se diferenciaba d'a scripta aragonesa contemporania d'a Val de l'Ebro y Alto Aragón pero coincidiba con l'aragonés d'as comunidatz aragonesas y con l'aragonés de muitas traduccions heredianas como a Cronica de Morea. Como en atros textos medievals os articlos determinaus coinciden con los presents en castellán, como quasi tota a morfolochía verbal.